stanford-oval/wikipedia huggingface dataset:
The Code

The Code voi tarkoittaa seuraavaa:
The Code (Koodi), suomalainen englanninkielinen dokumenttielokuva vuodelta 2001
The Code, elokuva vuodelta 2009
The Code, australialainen televisiosarja vuosilta 2014–2016
”The Code”, euroviisukappale vuodelta 2024
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Code”, voi hakea sivunnimihaulla, laajalla sivunnimihaulla tai tekstihaulla.
The Code (kappale)

|  The Code |
| --- | --- |

Kappaleen tiedot
Esittäjä(t):  Nemo
Levy-yhtiö:  Universal Music GmbH, A Better Now Records
Kesto:  3:00
Tyylilaji:  pop, drum & bass, ooppera, rap
Julkaistu:  29. helmikuuta 2024
Tekijä(t):  Nemo Mettler Lasse Midtsian Nymannn Linda Dale Benjamin Alasu
Tuottaja(t):  Lasse Midtsian Nymann Benjamin Alasu Tom Oehler Nemo Mettler Wojciech Kostrzewa
Euroviisutiedot
Vuosi:  2024
Maa:  Sveitsi
Kieli:  englanti
Sijoitus:  1.
Pisteet:  591
Sijoitus semifinaalissa:  4.
Pisteet semifinaalissa:  132
Sanat:  sanoitus
Video:  videolinkki
Aikajärjestys
 ◄ ”Watergun” (2023) 
The Code (suom. Koodi) on sveitsiläisen laulajan Nemon esittämä kappale, joka julkaistiin 29. helmikuuta 2024. Nemo edusti kappaleella Sveitsiä vuoden 2024 Eurovision laulukilpailussa Malmön kaupungissa Ruotsissa. Hän voitti kilpailun saaden yhteensä 591 pistettä, joista 226 yleisöltä ja 365 raadeilta.
Nemo kirjoitti kappaleen yhdessä Benji Alasun, Lasse Midtsian Nymannin ja Linda Dalen kanssa.
Tauno Saarela

Tauno Kalevi Saarela (s. 28. helmikuuta 1952 Oulu) on suomalainen valtiotieteen tohtori, dosentti ja Helsingin yliopiston poliittisen historian lehtori. Hän on tutkinut suomalaista ja kansainvälistä työväenliikettä ja kommunismia. Saarela väitteli tohtoriksi vuonna 1996. Hänen väitöskirjansa aiheena oli suomalaisen kommunismin synty 1918–1923.
Teoksia

Pleunan kundit – 50 vuotta ammattiyhdistystoimintaa Helsingin rakennusviraston konekorjaamolla 1935-1985. Helsinki 1985
Vanhuksista eläkeläisiksi – Eläkeläiset r.y. 30 vuotta 1959-1989. Eläkeläiset r.y., Helsinki 1989
Suomalaisen kommunismin synty 1918-1923, väitöskirja. Kansan Sivistystyön Liitto, Helsinki 1996
Kansan Tahto. Pohjolan työtätekevien lehti. Yrjö Mäkelin -seura, Oulu 2006
Suomalainen kommunismi ja vallankumous 1923-1930. Historiallisia tutkimuksia 239. Suomalaisen kirjallisuuden seura, Helsinki 2008
Finnish communism visited. The Finnish Society for Labour History, Papers on Labour History VII Helsinki 2015 (Teos saatavissa myös Heldassa)
Toimitustöitä

Talonpoikainen sosialisti – Santeri Mäkelä poliittisena toimijana ja kirjailijana. Työväen historian ja perinteen tutkimuksen seura, Helsinki 1997
Communism: National and International ; edited by Tauno Saarela and Kimmo Rentola. Tampere 1998
Aave vai haave ; toimittaneet Tauno Saarela, Joni Krekola, Raimo Parikka, Anu Suoranta. Työväen historian ja perinteen tutkimuksen seura, Saarijärvi 1998
”Kallis toveri Stalin!” – Komintern ja Suomi ; toimittaneet Natalia Lebedeva, Kimmo Rentola ja Tauno Saarela. Edita, Helsinki 2002
Коминтерн и Финляндия 1919–1943. Под редакцей Н. С. Лебедевой, К. Рентолы, Т. Саарелы. Hayka, Москва 2003
Kuinka eräs karaistui. Kirjeitä Kimmolle ; toim. Mikko Lehtonen, Petri Repo ja Tauno Saarela. Helsinki 2013
Kulkijapoika on nähnyt sen. Kirjoituksia nykyhistoriasta ; toimittaneet Kimmo Rentola ja Tauno Saarela. Työväen historian ja perinteen tutkimuksen seura, Helsinki 2014 (Teos on saatavissa myös Heldassa)
Synyster Gates

| Brian Haner, Jr>  |
| --- | --- |
 Synyster Gates esiintymässä vuonna 2009.
Henkilötiedot
Syntynyt: 7. heinäkuuta 1981 (ikä 43)
Ammatti:  Kitaristi, Muusikko
Muusikko
Taiteilijanimi:  Synyster Gates
Tyylilajit:  Metalcore, Hard rock
Soittimet:  Schecter Guitar Research
Yhtyeet:  Avenged Sevenfold Pinkly Smooth
Levy-yhtiöt:  Warner Bros. Records
Aiheesta muualla
www.syngates.com
  [ Muokkaa Wikidatassa ] [ ohje ]  
Synyster Gatesin Signature-kitara
Synyster Gates (oik. Brian Elwin Haner, Jr., s. 7. heinäkuuta 1981) on yhdysvaltalaisen metalliyhtye Avenged Sevenfoldin soolokitaristi ja taustalaulaja. Hän liittyi yhtyeeseen vuonna 1999 ottaen ajan kuluessa soolokitaristin paikan komppikitaristiksi siirtyneeltä Zacky Vengeancelta. Gates ei soita yhtyeen ensimmäisellä albumilla Sounding the Seventh Trumpet (2001), vaikka liittyikin yhtyeeseen ennen albumin julkaisua. Yhtyeen seuraavalla albumilla Waking the Fallen (2003) Gates jo soittaa, kuten myös tätä ennen julkaistulla Warmness on the Soul -EP:llä (2001). Synyster Gates soittaa vain pianoa kappaleissa "I Won't See You Tonight part 1", "Beast and the Harlot" ja Sidewinder". Gates on maininnut suurimmiksi vaikuttajikseen ainakin Dimebag Darrellin (Pantera, Damageplan), Slashin (Guns N' Roses, Velvet Revolver), John Petruccin (Dream Theater, Liquid Tension Experiment) sekä jazz-legenda Django Reinhardtin.
Synyster on oikeakätinen kitaristi, mitä hän hyödyntää vasenkätisen kitaristiparinsa Zacky Vengeancen kanssa soittaen keikoilla toisinaan selät vastakkain hänen kanssaan, jolloin heidän kitaransa ovat samassa linjassa. Synyster käyttää usein hattua, useimmiten mustaa lierihattua, muistuttaen tyyliltään esikuvaansa Slashiä, joka tunnetaan silinterihattunsa käytöstä. Gates käyttää paljon Schecterin kitaroita, joista erään hänelle kustomoidun mallin otelautaan on kaiverrettu hänen lempinimensä Syn.
Synyster Gates on kantrimuusikko Brian Hanerin poika. Haner on työskennellyt viimeisen 20 vuoden aikana esimerkiksi Frank Zappan kanssa ja toimi myös akustisena kitaristina Avenged Sevenfoldin vuoden 2005 albumilla City of Evil. Nykyään Haner tiedetään myös silloin tällöin koomikko-vatsastapuhuja Jeff Dunhamin show’ssa esiintyvänä kitaristina (”The Guitar Guy”).
Vuonna 2006 Gates valittiin brittiläisen Total Guitar -lehden vuoden kitaristiksi. Samana vuonna myös arvostettu Metal Hammer -lehti myönsi vuosittaisessa Golden God -gaalassaan Gatesille Dimebag Darrellin mukaan nimetyn Dimebag Awardin parhaalle tiluttajalle (engl. best shredder).
Gates oli mukana myös The Revin kanssa Pinkly Smooth -sivuprojektissa. Yhtye soitti avant-garde metalia ja on julkaissut yhden albumin nimeltä Unfortunate Snort.
Gates soittaa kitaraa yhdysvaltalaisen Good Charlotte -yhtyeen kappaleessa ”The River”, ja hän näkyy myös kappaleen musiikkivideossa.
Diskografia > Avenged Sevenfold

Sounding the Seventh Trumpet (2001)
Warmness on the Soul (EP, 2001)
Waking the Fallen (2003)
City of Evil (2005)
Avenged Sevenfold (2007)
Nightmare (2010)
Hail to the King (2013)
The Stage (2016)
Välineet > Kitarat

Gates käyttää nykyään Schecter Guitar Researchin kitaroita. Aiemmin hän on käyttänyt myös Gibsonin, Parker Guitarsin sekä Ibanezin kitaroita. Yleensä hän käyttää kitaroissaan Seymour Duncanin SH-8 Invader -mikkejä sekä Ernie Ballin kieliä.
Välineet > Muut

Gates käyttää Krankin, Mesa-Boogien sekä Bognerin vahvistimia ja kitarakaappeja, sekä vielä Marshallin 4x12 -kitarakaappeja.
Efektilaitteistossa hän suosii BOSSin pedaaleita, Digitechin Whammy-pedaalia, Jim Dunlopin Cry Baby -wahwahia sekä Electro-Harmonixin  Big Muffia.
Terry Glaze

Terrence Lee "Terry" Glaze (s. 29. marraskuuta 1964) tunnetaan parhaiten työstään heavy metal -yhtye Panteran laulajana vuosina 1983-1986, jolloin hänet tunnettiin paremmin nimellä taiteilijanimellä T Lee. Hänen jälkeensä Panterassa oli solistina kaksi eri henkilöä, ennen kuin  Razor Whiten laulaja Philip Anselmo liittyi yhtyeeseen vuonna 1988. Laulajan erottamisen syyksi ilmoitettiin Terryn sopimattomuus Panteran uuteen imagoon, joka oli siirtynyt levytyssopimuksen myötä kokonaan pois glam metalista ja siirtynyt huomattavasti rankempaan ja raskaampaan suuntaan 1990-luvulle tultaessa.
Aiheesta muualla

Terry Glazen kotisivut
Pantera
| --- | --- |
Studioalbumit::   Metal Magic  Projects in the Jungle  I Am the Night  Power Metal  Cowboys from Hell  Vulgar Display of Power  Far Beyond Driven  The Great Southern Trendkill  Reinventing the Steel 
Muut julkaisut:  Official Live: 101 Proof (live) - The Best of Pantera - Reinventing Hell (kokoelma)
Terry George

Terry George (s. 20. joulukuuta 1952) on irlantilainen elokuvaohjaaja ja -käsikirjoittaja. Hän voitti vuoden 2011 parhaan lyhytelokuvan Oscar-palkinnon tyttärensä Oorlagh Georgen kanssa elokuvasta The Shore.
George oli Oscar-ehdokkaana myös vuonna 1996 elokuvan Isän nimeen sovitetusta käsikirjoituksesta ja vuonna 2004 elokuvan Hotelli Ruanda alkuperäiskäsikirjoituksesta.
Terry George syntyi Pohjois-Irlannissa ja muutti Yhdysvaltoihin vuonna 1981. Monet hänen elokuvistaan sijoittuvat Pohjois-Irlantiin.
Filmografia

George on ohjannut, käsikirjoittanut ja tuottanut elokuvia.
Isän nimeen (In the Name of the Father, 1993) (käsikirjoitus)
Elämän hinta (Some Mother's Son, 1996) (ohjaus ja käsikirjoitus)
The Boxer (1997) (käsikirjoitus)
Räikeä valhe (A Bright Shining Lie, 1998) (ohjaus ja käsikirjoitus)
Hart's War (2002) (käsikirjoitus)
Hotelli Ruanda (Hotel Rwanda, 2004) (ohjaus, käsikirjoitus ja tuottaja)
Hetki pimeässä (Reservation Road, 2007) (ohjaus ja käsikirjoitus)
Thomas Thiruthalil

Thomas Thiruthalil (s. 17. tammikuuta 1936) on intialainen roomalaiskatolinen piispa. Hänet vihittiin lasaristien papiksi 14. huhtikuuta 1963 ja nimitettiin Berhampurin hiippakunnan piispaksi Odishassa, Intiassa 24. tammikuuta 1974. Piispaksi vihkiminen seurasi 5. toukokuuta. Pääkonsekraattorina toimi Ignatius Gopu, jota avustivat Ignatius Mummadi ja Hermann Westermann.
18. joulukuuta 1989 Thiruthalil sai nimityksen Balasoren piispaksi.
Taner Akyol

| Taner Akyol> Henkilötiedot |
| --- | --- |
Syntynyt: 1977 Bursa, Turkki
Muusikko
Soittimet:  saz
Aiheesta muualla
Kotisivut
  [ Muokkaa Wikidatassa ] [ ohje ]  
Taner Akyol (s. 1977 Bursa, Turkki) on turkkilainen säveltäjä ja sazinsoittaja. Hän opiskeli Berliinissä Brandenburgischen Colloquium für Neue Musikissa ja Berliinin Hanns Eisler -korkeakoulussa. Vuonna 2003 hän perusti yhdessä Anthonis Anissegosin ja David Kuckhermannin kanssa Taner Akyol Trio -yhtyeen.
Akyol teki vuonna 2011 berliiniläisen kamarimusiikkiorkesterin ja kreikkalaisen laulajan Maria Farantourin kanssa kreikkalaista ja anatolialaista kulttuuria sekoittavan albumin, Maria Farantouri Sings Taner Akyol.
Aiheesta muualla

Viralliset sivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
The Babysitter (vuoden 2017 elokuva)

| The Babysitter |
| --- | --- |

Ohjaaja:  McG
Käsikirjoittaja:  Brian Duffield
Tuottaja:   McG  Mary Viola  Zack Schiller 
Säveltäjä:  Douglas Pipes
Kuvaaja:  Shane Hurlbut
Leikkaaja:   Peter Gvozdas  Martin Bernfeld 
Lavastaja:  Kristen Vallow
Pääosat:   Samara Weaving  Judah Lewis  Hana Mae Lee  Robbie Amell  Bella Thorne 
Valmistustiedot
Valmistusmaa:  Yhdysvallat
Tuotantoyhtiö:   Boies/Schiller Films  Wonderland Sound & Vision 
Levittäjä:  Netflix
Ensi-ilta:   2017-10-1313. lokakuuta 2017  
Kesto:  85 minuuttia
Alkuperäiskieli:  englanti
Seuraaja:  The Babysitter: Killer Queen
Aiheesta muualla
IMDb
Infobox OKNimi-testi OK: 
The Babysitter on vuonna 2017 valmistunut kauhukomediaelokuva, jonka on ohjannut McG. Elokuvan pääosia esittävät  Samara Weaving, Judah Lewis, Hana Mae Lee, Robbie Amell ja Bella Thorne. Se julkaistiin Netflixissä 13. lokakuuta 2017. Jatko-osa The Babysitter: Killer Queen julkaistiin syyskuussa 2020.
Rooleissa

| 0 | 1 | 2 |
| --- | --- | --- |
|  Samara Weaving  | … |  Bee   |
|  Judah Lewis  | … |  Cole   |
|  Hana Mae Lee  | … |  Sonya   |
|  Robbie Amell  | … |  Max   |
|  Bella Thorne  | … |  Allison   |
|  Andrew Bachelor  | … |  John   |
|  Emily Alyn Lind  | … |  Melanie   |
|  Leslie Bibb  | … |  Colen äiti   |
|  Ken Marino  | … |  Colen isä   |
Aiheesta muualla

The Babysitter Internet Movie Databasessa (englanniksi)
Tasasivuinen monikulmio

Murtoviiva, jossa jokainen jana yhtä pitkä. Yhdistämällä vapaat päätepisteet toisinsa ja asemoimalla janoja eri asentoihin voidaan muodostaa erilaisia tasasivuisia monikulmia.
Tasasivuinen monikulmio on monikulmio, jonka kaikki sivut ovat yhtä pitkiä. Jos tasasivuisessa monikulmiossa ovat lisäksi kaikki kulmat yhtä suuret, kyseessä on säännöllinen monikulmio.
Tasasivuisen monikulmion voidaan ajatella syntyneet sellaisen murtoviivan sulkeutumisesta, jossa janat ovat tasamittaisia. Koska kulmat voidaan määrittää melko vapaasti, voi monikulmiosta tulla esimerkiksi itseään leikkaava, tähti, konkaavi tai konveksi.
Tasasivuinen monikulmio perii kaikki yleisen monikulmion ominaisuudet. Esimerkiksi konveksilla n-kulmiolla, jossa on siis n kappaletta kulmia, kaikkien kulmien summa on (n - 2)·180°. Mutta sivujen pituudet ovat kaikilla sama s, joten piirin pituus p on kaikilla n-kulmioilla sama p = n·s.
Esimerkkejä

Murtoviiva, jossa on vain yksi tai kaksi janaa, ei muodosta monikulmiota. Kun murtoviivassa on kolme tai enemmän janoja, saadaan niistä vaihteleva määrä monikulmioita. Seuraavat esimerkit ovat yksinkertaisimpia.
Esimerkkejä > Kolmikulmio

Kolmijanaisesta murtoviivasta voidaan muodostaa kolmio yhdellä ainoalla tavalla. Tasasivuisessa kolmiossa on kolme yhtä pitkää sivua, mutta rakenteen ainutlaatuisuuden vuoksi kulmatkin ovat yhtä suuret. Kuvio on samalla säännöllinen.
Tasasivuinen kolmio
Neljäkäs
Neliö
Esimerkkejä > Nelikulmio

Tasasivuiset nelikulmiot ovat kaikki konvekseja monikulmioita. Niitä kutsutaan neljäkkäiksi, jonka kulmat voivat vaihdella  0<\alpha <180^{\circ }. Neljäkäs on suunnikas, sillä vastaiset sivut ovat aina yhdensuuntaiset. Kun yksikin kulma on suora, muuttuu neljäkäs neliöksi, jossa kaikki kulmat ovat suoria ja nelikulmio säännöllinen.
Esimerkkejä > Viisikulmio

Tasasivuisella viisikulmiolla löytyy erilaisia muotoja melko paljon. Säännöllisen viisikulmion kaikki kulmat ovat 108o. Se on konveksi viisikulmio, joka muuttuu konkaaviksi, kun yksi tai kulmaa oikenevat kuperiksi kulmiksi eli yli 180o:ksi. Jos kuperat kulmat aukeavat lisää ja yksi sivu koskettaa kuperaa kärkeä, muuttuu kuvio kaksiosaiseksi. Nyt kuvion voi taivuttaa itseään risteäväksi. Tällöin viisikulmiolla on kaksi sisäosaa kuin epäsäännöllisellä perhosella. Säännöllisin itseään risteävä muoto on säännöllinen tähti, jota kutsutaan pentagrammiksi.
Tasasivuinen viisikulmio
Jako osakolmioihin
Säännöllinen viisikulmio
Pentagrammi
Esimerkkejä > Kuusikulmio

Säännöllinen kuusikulmio esiintyy luonnossa yleisesti siellä, minne geometrisesti järjestäytyneitä rakenteita kehittyy. Siinä ovat sekä kulmat että sivut kaikki yhtä suuria. Kun kulmia aletaan varioida, syntyy erilaisia konvekseja monikulmioita, mutta kun yksikin kulma taipuu kuperaksi, muuttuu kuvio konkaaviksi.
Säännöllinen kuusikulmio
Heksagrammi ei ole tasasivuinen kuusikulmio, vaan kaksi tasasivuista kolmiota.
Jaottelu, kun  \alpha \geq \beta \geq \delta . Ylhäällä itseään leikkaava tai tähti, keskellä konkaavi ja alhaalla konveksi. Muualla epäsäännöllisempi.
Tedi Papavrami

Tedi Papavrami (s. 13. toukokuuta 1971 Tirana, Albania), on albanialainen viulisti, nykyisin Ranskan kansalainen. Hän aloitti viulunsoiton nelivuotiaana ensin isänsä Robert Papavramin johdolla. Jo 8-vuotiaana hän esiintyi Tiranan sinfoniaorkesterin kanssa.
1982 hän sai Ranskan valtion stipendin. Silloin vielä hyvin eristyneestä, kommunistisesta Albaniasta hän pääsi opiskelemaan maan johtajan Enver Hoxhan luvalla. Näin hänelle avautui mahdollisuus opiskella Pierre Amoyalin johdolla Pariisin Pariisin konservatoriossa (CNSMP). Myöhemmin hän jatkoi opintojaan Lausannessa ja Lontoossa. Hänen opettajinaan ovat olleet Zino Francescatti ja Viktoria Mullova. Hän on voittanut useita viulukilpailujA: 1985 Papavrami voitti Rodolfo Lipitzer -kilpailun, 1986 hän sai Pariisin konservatorion palkinnon, 1992 George Enescu-palkinnon ja 1993 ensimmäisen palkinnon sekä yleisön erikoispalkinnon Sarasate-kilpailussa.
Papavrami on konsertoinut useimmissa Euroopan maissa ja myös Aasiassa. Suomen ensivierailu tapahtui Iitin musiikkijuhlilla 2004. Hänen keskeistä ohjelmistoaan ovat sekä uusi että vanha kamarimusiikki ja viulusoolot. Papavrami on levyttänyt muun muassa  Brahmsin viulusonaatteja, Paganinin kapriisit, Prokofjevin viulukonserttoja ja Bachin kuusi sooloviulusonaattia ja partiittaa (AEON, 2005).
Papavrami näytteli ranskalaisessa tv-elokuvassa Vaarallisia suhteita (Les liaisons dangereuses, 2003) kuvitteellisen viulisti Raphael Dancenyn roolissa.
Vuodesta 2000 lähtien Papavrami on kääntänyt kuuluisan albanialaisen kirjailijan Ismail Kadaren teoksia ranskaksi.
Tedros Teclebrhan

Tedros Teclebrhan vuonna 2012
Tedros Teclebrhan (s. 1983) on Eritreassa syntynyt saksalainen näyttelijä ja koomikko. Hän on esiintynyt mm. Stolberg-televisiosarjassa ja Erikoisryhmä Stuttgart-rikossarjassa.
Zhou Yan

Zhou Yan on ainakin seuraavien henkilöiden nimi:
Zhou Yan, kiinalainen curlingpelaaja
Zhou Yan, kiinalainen softballpelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zhou Yan”, voi hakea sivunnimihaulla, laajalla sivunnimihaulla tai tekstihaulla.
The Irish Times

| The Irish Times |
| --- | --- |


Lehtityyppi:  sanomalehti
ISSN:  ISSN 0791-5144
Perustettu:  29. maaliskuuta 1859
Sitoutuneisuus:  keskusta-vasemmisto
Kotimaa:  Irlanti ja Yhdistynyt kuningaskunta
Kieli:  englanti
The Irish Times on Irlannin myydyimpiä sanomalehtiä. Sitä pidetään yleisesti keskusta-vasemmistolaisena, vastakohtana oikeistolaiselle Irish Independentille.
Lehden perusti Lawrence Knox vuonna 1859 ollessaan parikymppinen. Enimmäinen numero ilmestyi 29. maaliskuuta.
Aiheesta muualla

Lehden verkkosivu
Zhoumi

| Zhou Mi 周覓 |
| --- | --- |
 Zhoumi lehdistötilaisuudessa vuonna 2014
Henkilötiedot
Syntynyt: 24. elokuuta 1984 (ikä 40) Wuhan, Kiinan kansantasavalta
Ammatti:  laulaja, lauluntekijä, näyttelijä, radiojuontaja, juontaja, kirjailija
Muusikko
Taiteilijanimi:  Zhoumi
Laulukielet:  kiina, korea, japani, englanti
Aktiivisena:  2008-nykyhetki
Tyylilajit:  Mandopop, K-pop, J-pop, R&B, balladi, dance
Yhtyeet:  Super Junior-M, SM The Ballad, SM Town
Levy-yhtiöt:  SM, Zhou Mi Studio
Aiheesta muualla
superjunior-m.smtown.com
  [ Muokkaa Wikidatassa ] [ ohje ]  
Zhou Mi (周覓, 19. huhtikuuta 1986), tunnetaan taiteilijanimellä Zhoumi on kiinalainen laulaja ja näyttelijä. Hän on poikabändi Super Juniorin alaryhmän Super Junior-M:n jäsen.
Ystävätär

| Ystävätär |
| --- | --- |
Kirjailija:  Heikki Luoma
Kieli:  suomi
Genre:  psykologinen romaani
Kustantaja:  Maahenki
Julkaistu:  2001
Ulkoasu:  sidottu
Sivumäärä:  255
ISBN:  952-5328-13-9
Löydä lisää kirjojaKirjallisuuden teemasivulta
Ystävätär on Heikki Luoman romaani. Sen on julkaissut Maahenki vuonna 2001.
Leskeksi jäänyt tehtaan siivooja Salli Pajunen joutuu häikäilemättömän kiinteistövälittäjän uhriksi ja menettää vaihtokaupassa miehensä rakentaman omakotitalon saaden korvaukseksi lähes purkukuntoisen piharakennuksen. Hyväuskoinen Salli ei pysty pitämään puoliaan ja menettää lopulta koko omaisuutensa. Sallin tytär Maikki nousee äitinsä puolustajaksi ja päättää kostaa koetut vääryydet.
The Coasters

The Coasters on 1950-luvulla perustettu doo-wop-yhtye, joka pääsi Rock and Roll Hall of Fameen vuonna 1987 ja Vocal Group Hall of Fameen 1999. Kokoonpanolle työstivät esitettäväksi musiikkia Jerry Leiber ja Mike Stoller.
The Coastersilta sijoittui listoille useita hittejä, kuten "Yakety Yak" (saksofonissa King Curtis), "Along Came Jones", "Poison Ivy", "Young Blood", "Searchin'" ja "Charlie Brown". Vaikka yhtyeen huomattava suosio laimeni 1960-luvulla, se ei ole koskaan hajonnut.
Jäseniä yhtyeessä on ollut sen historian saatossa lukuisia. Perustajajäseninä olivat vuonna 1955 Carl Gardner, Billy Guy, Bobby Nunn, Leon Hughes ja Adolph Jacobs. Myöhemmin kokoonpanoon liittyivät muiden muassa Cornelius Gunter ja Dub Jones. Gunter ammuttiin autoonsa vuonna 1990.
The Coastersin managerina toiminut Patrick Cavanaugh sai vuonna 1984 murhasta kuolemantuomion, joka sittemmin muutettiin elinkautiseksi. Tuomio tuli yhtyeen erään jäsenen, Nat Wilsonin vuonna 1980 tapahtuneesta ampumisesta ja ruumiin hävittämisestä.
Kirjallisuutta

Millar, Bill: The Coasters. Lontoo, 1976. 206 sivua.
Aiheesta muualla

The Coasters Rock and Roll Hall of Famessa (englanniksi)
The Coasters Vocal Group Hall of Famessa (Arkistoitu – Internet Archive) (englanniksi)
The Coffin – The Complete Discography

| The Coffin – The Complete Discography Sentenced |
| --- | --- | --- |

Boksi-julkaisun tiedot
 Julkaistu: 13. marraskuuta 2009
 Formaatti: CD, DVD
 Levy-yhtiö: Century Media
Listasijoitukset
  Suomen virallinen lista: 22.
Sentencedin muut julkaisut
| Manifesto of Sentenced 2009 | The Coffin – The Complete Discography 2009 |   |
The Coffin – The Complete Discography on Sentencedin boksijulkaisu, joka sisältää yhtyeen koko diskografian. Se julkaistiin numeroituna 4 000 kappaleen painoksena 13. marraskuuta 2009.
Boksi koostuu 16 CD:stä, kahdesta DVD:stä ja 115-sivuisesta kirjasesta. Mukana on harvinaisuuksia kuten yhtyeen kolme demoa ja The Trooper ja Love & Death -minialbumit sekä ennenjulkaisematon harvinaisia kappaleita sisältävä Dead Leaves -levy.[vanhentunut linkki]
Julkaisu nousi Suomen virallisen listan sijalle 22.
Levyt

[vanhentunut linkki]
CD1: When Death Joins Us (demo)
CD2: Rotting Ways to Misery (demo)
CD3: Shadows of the Past
CD4: Journey to Pohjola (demo)
CD5: North from Here
CD6: The Trooper
CD7: Amok
CD8: Love & Death
CD9: Down
CD10: Frozen
CD11: Crimson
CD12: The Cold White Light
CD13: The Funeral Album
CD14–15: Buried Alive
CD16: Dead Leaves (kokoelma B-puolia ja harvinaisuuksia)
DVD1–2: Buried Alive
Aiheesta muualla

The Coffin – The Complete Discography Discogsissa. (englanniksi)
Albumi The Coffin – The Complete Discography Encyclopaedia Metallum -sivustolla (englanniksi)
Sentenced
| --- | --- |
Studioalbumit:   Shadows of the Past  North from Here  Amok  Down  Frozen  Crimson  The Cold White Light  The Funeral Album 
Minialbumit:   The Trooper  Love & Death 
Kokoelmat:   Greatest Kills  Manifesto of Sentenced 
Singlet:   Killing Me, Killing You  No One There  Routasydän  Ever-Frost 
DVD:t:  Buried Alive
Taichang

| Taichang  泰昌 |
| --- | --- |
 
Kiinan keisari
Valtakausi:  28. elokuuta 1620 – 26. syyskuuta 1620
Edeltäjä:  Wanli
Seuraaja:  Tianqi

Syntynyt:  28. elokuuta 1582 Peking, Kiina
Kuollut:  26. syyskuuta 1620 (38 vuotta) Peking, Kiina
Suku:  Zhu
Isä:  Wanli
Äiti:  Wang
Keisari Taichang (kiin. 泰昌, 28. elokuuta 1582 – 26. syyskuuta 1620), alku­peräiseltä nimeltään Zhu Changluo (kiin. 朱常洛), oli Kiinan Ming-dynastian neljäs­toista keisari, joka lyhyeksi jäänyt hallitsijakausi vuonna 1620 kesti vain vajaan kuukauden. Hän oli edeltäneen keisari Wanlin poika, ja häntä seurasi hänen poikansa Tianqi. Hänen aika­kausi­nimensä Taichang merkitsee suurta vaurautta.